**DÍSZOKLEVÉL TÖBB ÉVTIZEDE VÉGZETT PEDAGÓGUSAINKNAK**

**A Károli Gáspár Református Egyetem Tanítóképző Főiskolai Kara arany, gyémánt, vas, rubin díszoklevelet adományoz azoknak, akik oklevelüket jogelőd intézményünkben 50, 60, 65, 70 éve szerezték, és legalább 30 éven át pedagógusi pályán dolgoztak.**

**Az adományozás feltételei:**

* Az igénylő oklevelét a Károli Gáspár Református Egyetem Tanítóképző Főiskolai Kar jogelőd intézményében szerezte.
* Legalább 30 év pedagógus munkakörben eltöltött munkaviszony.

**Az adományozás kezdeményezésére jogosultak köre:**

* volt hallgató
* a volt hallgató közeli hozzátartozója

(Ha közeli hozzátartozó nyújtja be a kérelmet, igazolnia kell a volt hallgatóval való rokonsági fokot, ill. azt a tényt, hogy miért ő nyújtja be a kérelmet.)

* lakhely szerinti illetékes önkormányzat
* óvodák, iskolák

**A kérelem beadásának határideje: 2021. március 31.**

**A díszoklevél adományozását írásban kell kérni.**

Ha a kérelem elkésett, sem az adott évben, sem a következő évben nem kerül automatikusan elbírálásra, hanem azt a következő évben újra be kell nyújtani.

**A díszoklevél adományozása iránti kérelemhez csatolni kell:**

* letölthető adatlap
* oklevélmásolat
* 30 év pedagógus munkakörben eltöltött munkaviszonyra vonatkozó igazolás (munkakönyv vagy a nyugdíjazáskor kiállított munkaviszony-beszámítás)
* rövid szakmai önéletrajz

A díszokleveleket 2021. őszén adjuk át a Károli Gáspár Reformtus Egyetem Tanítóképző Főiskolai Kar által szervezett ünnepség keretében.

Amennyiben a díszoklevelet nem tudja az emlékdiplomás ekkor átvenni, kérjük jelezzék a kérvényben, hogy hova történjen a postázása.